
VENDIM

Nr. 315, datë 2.6.2021 
PËR DISA NDRYSHIME NË VENDIMIN NR. 575, DATË 28.5.2009, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS REMAS, TË QARKUT TË FIERIT”, TË NDRYSHUAR
Në mbështetje të nenit 100 të Kushtetutës dhe të neneve 3 e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e zëvendëskryeministrit, Këshilli i Ministrave 

VENDOSI: 
1. Në vendimin nr. 575, datë 28.5.2009, të Këshillit të Ministrave, bëhen ndryshimet e mëposhtme:

a) Në titull dhe kudo në vendim, fjalët “… të komunës Remas …” zëvendësohen me “… të Njësisë Administrative Remas, Bashkia Divjakë …”.

b)
Në listën e inventarit, pronës me numër rendor 241 t’i ndryshojë emërtimi dhe sipërfaqja, sipas formularit me 1 (një) fletë dhe plan-vendosjeve bashkëlidhur, gjithsej 5 (pesë) fletë.
2. Pronat e përcaktuara në shkronjën “b”, të pikës 1, të këtij vendimi, të cilat janë brenda territorit të Parkut Kombëtar Divjakë-Karavasta, të përdoren vetëm si destinacion bujqësor.
3. Ngarkohen Bashkia Divjakë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.
ZËVENDËSKRYEMINISTËR
Erion Braçe

